KOMENTE DHE REKOMANDIME 
MBI RAPORTIN E MONITORIMIT PËR 8 MUJORIN E VITIT 2019 PËR AUTORITETIN E KONKURRENCËS
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë 8 mujorit te vitit 2019, Autoriteti i Konkurencës ka ushtruar veprimtarinë e vet për të siguruar funksionimin e konkurrencës së lirë dhe efektive në treg.

Objektivi i aktivitetit të Autoritetit të Konkurrencës gjatë kesaj periudhe ka qenë monitorimi i kushteve të tregut për sigurimin e konkurrencës së lirë dhe efektive në treg. Mbikqyrje e tregut për evidentimin e marrëveshjeve në sektorët kryesor të ekonomisë, sigurimi i një ekonomie tregu funksionale duke ndaluar marrëveshjet e ndaluara. 

Autoriteti i Konkurrencës e ka mbështetur veprimtarinë e tij në nisjen e monitorimeve dhe inspektimeve në treg me nismën e tij ose sipas ankesave. 
Gjatë 8 mujorit te vitit 2019 është realizuar objektivi si më poshtë:

1.  “Mbikqyrja dhe hetimi i tregjeve prodhuese dhe jo prodhuese (abuzimi me poziten dominuese dhe marreveshjet e ndaluara) si dhe kontrolli i perqendrimeve. 
Ky objektiv është realizuar nëpërmjet realizimit të treguesve të performancës si më poshtë:

· “Rezultatet nga raportet dhe monitorimet”, janë realizuar 32 raporte dhe vendime nga 50 të planifikuara si vjetor.
· Jane realizuar monitorimi i tregut GLN, monitorimi i tregut te karburanteve, monitorimi i tregut te prodhimit, tregtimitme shumice e pakice, mbareshtimit te pulave per mish dhe produktit pule e fresket. 
· Jane realizuar hetimi paraprak ne tregun e importit, prodhimit dhe tregtimit të grurit dhe miellit, hetimi paraprak i tregut te prodhimit dhe tregtimit të naftës bruto, hetimi i përgjithshëm në sektorin e arsimit të lartë, hetimi paraprak në tregun e depozitimit dhe devijimit të energjisë elektrike, mbi zbatimin e Vendimit të Komisionit të Konkurrencës nga ndërmarrja “EMS-Albanian Port Operator”.
· Nga Komisioni i Konkurrencës është vendosur hapja e procedurës së hetimit paraprak ndaj Federatës Shqiptare të Futbollit në lidhje me aktivitetin ekonomik që zhvillon, hapja e procedures së hetimit të përgjithshëm ne tregun e profesioneve të lira, hapja e procedurës së hetimit paraprak në tregun e shërbimit të transportit rrugor të udhëtarëve me taksi në qytetin e Tiranës, hapja e procedurës së hetimit paraprak në sektorin bankar për bankën reiffeisen, Bankën Kombëtare Tregtare, Bankën Credins dhe Bankën Intesa San Paolo.
· Komisioni i Konkurrencës vendosi për mbylljen e procedurës së hetimit paraprak ndaj ndërmarrjes “Conad Albania, për mbylljen e hetimit paraprak në tregun e shfaqjes së filmave në kinema në qytetin e Tiranës”.
· Janë kryer disa vlerësime ligjore në fushën e prokurimit publik, në fushën e të drejtave të autorit, , në tregun farmaceutik.
· Është bërë edhe vlerësimi i një sërë ankesash.
· “Vendime përqëndrimesh”, janë marrë 20 vendime përqëndrimesh nga 30 të planifikuara.

· “Akte ligjore të vlerësuara”, janë vlerësuar 23 akte ligjore nga 35 të planifikuara. 
II. Karakteristika kryesore të performancës së shpenzimeve
Në fund të 8 mujorit të vitit 2019, situata në lidhje me realizimin e shpenzimeve të buxhetit, krahasuar me planin e periudhës 8 mujore, sipas të dhënave të paraqitura në raportin e monitorimit nga Autoriteti i Konkurrencës, paraqitet si më poshtë:
                                                                                                           në  000/lekë
	
	Emërtimi
	Plani 8 mujor 2019
	Fakti 8 mujorit   2019
	% e realizimit

	1.
	Shpenzime personeli
	41 000
	37 052
	90.3

	2.
	Shpenzime të tjera korrente
	7 161
	5 995
	83.7

	3.
	Shpenzime Kapitale (F.brendsh)
	3 500
	2 451
	70

	
	TOTALI
	51 661
	45 498
	88


Ndërsa realizimi i shpenzimeve të programit paraqitet si më poshtë:

                                                                                                                   në  000/lekë
	
	Emërtimi
	Plani 8 m  2019
	Fakti 8 m 2019
	% e realizimit

	
	
	Korrente 
	Investime
	Korrente
	Investime
	Korrente
	Investime

	1.
	Mbikqyrja e tregut dhe garantimi konkurrencës
	48 167
	3 500
	43 047
	2 451
	89.3
	70

	
	Totali
	48 167
	3 500
	43 047
	2 451
	89.3
	70


Pra sic shikohet nga të dhënat e tabelës së mësipërme plani i shpenzimeve të buxhetit në Total me financim të brendshëm për këtë institucion, është realizuar në masën 88% të planit për 8/mujorin 2019. 
III. Informacion mbi volumin dhe madhësinë e ndryshimit të buxhetit
Për Buxhetin e Autoritetit të Konkurrencës  për 8 mujorin 2019, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

në  000/lekë
	Programet
	Buxheti fillestar 2019
	Buxheti me ndryshime 2019
	Diferenca

	
	(1)
	(2)
	(3=2-1)

	Mbikqyrja e tregut dhe garantimi konkurrencës
	75 500
	75 750
	250


IV.       Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
në  000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	AK
	Thesari
	Dif.In-Thesar
	AK 
	Thesari
	Dif.In-Thesar
	AK
	Thesari
	Dif.In-Thesar

	Mbikqyrja e tregut dhe garantimi konkurrencës
	43 047
	43 047
	-446
	2 451
	
	
	45 498
	45 498
	


V. Komente dhe rekomandime

· Vlerësojmë që përmbajtja e relacionit si edhe anekseve përkatëse është paraqitur sipas formateve të përcaktuara në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”. 
· Raporti i monitorimit duhet të shoqërohet me relacionin shpjegues ku të analizohet performanca e treguesve buxhetore ku të jepen argumente dhe shpjegime për nivelin e realizuar të shpenzimeve dhe të produkteve 
· Anekset 3 dhe 4 mendojme se duhet te plotesohen perkatesisht me argumentet perkatese te cilat duhet te paraqiten ne kollonen “komente”, si edhe analizen e realizimit te objektivave te politikes duke i paraqitur ne kollonen “komente”

VI.  Publikimi
Raporti i Monitorimit për 8 mujorin e vitit 2019, është publikuar në faqen zyrtare të Autoritetit të Konkurrencës.
Linku: http://www.caa.gov.al/publications/list/category/3/page/1


